جی چانگ ووک
جی چانگ ووک (بە ئینگلیزی: Ji Chang-wook؛ بە كۆری؛ 지창욱) ئەكتەر و گؤرانیبێژی كۆریای باشوورە، لە ٥ی تەمموزی ١٩٨٧لەدایکبووە.  بەهۆی ڕۆڵی سەرەکی لە زنجیرەی دووبارە زەردەخەنە بکە ناوبانگێکی زۆری بەدەستهێنا، هەروەها ڕۆڵی بەرچاوی لە كۆمەڵێك زنجیرە هەبووە لەوانە: جەنگاوەر بایک دۆنگ سو لە ٢٠١١ و ئیمپراتۆر کی لە ٢٠١٣ و هیلەر لە ٢٠١٤ و ٢٠١٥ و خراپترین خراپە لە ساڵی ٢٠٢٣

پیشە

لە ٢٠٠٦ بۆ ٢٠٠٩: دەستپێك 
یەکەم دەرکەوتنی لەسەر شاشە لە ساڵی ٢٠٠٦ بوو و ڕۆڵێکی کەمی هەبوو، دواتر لە ٢٠٠٨ لە درامای تەلەفزیۆنی دڵمی دزی دەركەوت. لە ساڵی ٢٠٠٨ بە فەرمی یەکەمجار لە ڕێگەی فیلمی Sleeping Beauty دەرکەوت.

لە ساڵی ٢٠٠٩ لە زنجیرەی My Too Perfect Sons دەرکەوت، پاشان ڕۆڵی پاڵپشتی لە زنجیرەی ئەکشن و کۆمیدی بە ناوی پاڵەوان گێڕا.

لە ٢٠١٠ بۆ ٢٠١٢: بەرزبوونەوەی ناوبانگ 
لە ساڵی ٢٠١٠ یەکەم ڕۆڵی سەرەکی خۆی لە زنجیرەیەكی ١٥٩ ئەڵقەیی بەناوی دووبارە زەردەخەنە وەرگرت. لە خەڵاتی درامای کەی بی ئێس خەڵاتی "باشترین ئەکتەری درامای پێبەخشرا.

ژیانی تایبەت 
لە ١٤ی ئابی ٢٠١٧ دەستی بە خزمەتی سەربازی ناچاریی کرد. مەشقی سەربازی سەرەتایی خۆی لە فیرقەی سێیەمی پیادەی سوپای كۆریا لە شاری چیۆرۆن لە پارێزگای گەنگون ئەنجامداوە. بەهۆی چالاكییەوە لە ئەركەكانی لەگەڵ تەواوبوونی مەشقەكانی خەڵاتی پێبەخشرا.

بۆ تەواوکردنی ماوەی خزمەتە سەربازییەکەی لە لیوای ٥ی تۆپخانەی سوپای كۆریا لە شاری چۆرۆن لە پارێزگای گانگون دەستنیشانکرا. وەک سەرکردەی فەوجەكەی دەستنیشانکرا و پلەی بەرزکرایەوە بۆ عەریف.

خێرخوازی 
لە شوباتی ٢٠٢٣، جی چانگ ووک بڕی ١٠٠ ملیۆن وۆنی بەخشی بۆ یارمەتیدانی بوومەلەرزەی باکوور-ڕۆژاوای کوردستان ٢٠٢٣،لە ڕێگەی کۆمەڵەی نیشتمانی فریاگوزاری کارەسات پردی هیوا.

بەستەری دەرەکی 
جی چانگ ووک لە بنکەدراوەی ئینتەرنێتیی فیلمەکان

جی چانگ ووک لە ھانسینەما

سەرچاوەکان 

لەدایکبووانی ١٩٨٧
ئەکتەرە کوڕەکانی کۆریای باشوور لە سەدەی ٢١ەم
باشترین ئەکتەری نوێ لە بردنەوەی خەڵاتی درامای ئێس بی ئێس
دەرچووانی زانکۆی دانکوک
زیندووان
ئەکتەرە کوڕەکانی فیلم لە کۆریای باشوور
ئەکتەرە کوڕە میوزیکییەکانی شانۆ لە کۆریای باشوور
ئەکتەرە کوڕەکانی کۆریای باشوور لە تەلەڤیزیۆن